Teater Koma itu apa sih? Jelaskan dalam bahasa jawa ya

Teater Koma ya iku kelompok seni téater kang diadegaké ing tanggal 1 Maret 1977 ing Jakarta .  Minangka kelompok téater kang wis cukup tuwa, Teater Koma duwé reputasi apik ing ajang téater Indonésia .  Ana 111 repertoar (naskah drama) kang dilakokaké, ing layar tivi lan ing panggung konvènsional.  Dhèwèké kabèh kerep nindakaké karya kréatif kaya ta ing Pusat Kesenian Jakarta , Taman Ismail Marzuki , TVRI , Gedung Kesenian Jakarta , lan kutha-kutha liyan ing sajabané Jakarta.  Téater Koma ya iku perkumpulan seni non-profit.  Saiki, kelompok iki didhukung déning 30 anggota aktif, lan 50 anggota kang bisa mèlu nganggo cara nyocogaké wektu.  Tokoh utama ing Teater Koma ya iku N. Riantiarno .  Saliyané dadi pimpinan, dhèwèké uga kerep dadi sutradhara lan panulis skènariyo. Naskah-naskah Nano arang dilakokaké déning kelompok téater liyané lan dadi matéri kanggo festival téater ing dhaerah-dhaerah.